Publication: Magyar Közlöny
Issue: MK-2009-146 (Year: 2009, Number: 146)
Era: 2004-2010
Section: 1997. évi LXVII. törvényt (a továb biak ban: Bjj.); az igazságügyi alkalmazottak szolgálati viszonyáról szóló 1997. évi
Paragraph Index: 1010

8. törvényerejû rendelettel az Egyesült Nemzetek Közgyûlése XXI. ülésszakán, 1966. december 16-án elfogadott Polgári és Politikai Jogok Nemzetközi Egyezségokmánya az Európa Tanács Miniszteri Bizottságának a bírák függetlenségérõl, hatékonyságáról és szerepérõl szóló R (94) 12. számú Ajánlásáról szóló dokumentum, vagy a Bírák Jogállásról szóló Európai Charta.] Az Európa Tanács keretén belül mûködõ, a Bírák Konzultatív Tanácsa által 2001-ben közzétett Álláspont, amely elvárásként fogalmazza meg a legfelsõbb igazságszolgáltatási tanács felállítását, amelynek több mint felét – a szervezeten belül érvényesítendõ arányos rendszerben (felsõ- és alsó bíróságok tagjai) – a bírák közül kell megválasztani. További, követendõ elvként rögzíti, hogy a külsõ tagok a parlament által delegálhatók/kinevezhetõk/válaszhatók. A tagok mandátuma határozott idõre szól. A tanács feladata a bírói függetlenség biztosítása és hatásköre a személyi kérdésekben való döntés. 3.2. A jogrendszer hasonlóságára tekintettel mintaadó európai államokban mára általánossá vált az – az összetételében változatos – igazgatási „fõtanácsok” felállítása, amelyek hatásköre, a bírósági igazgatásra kifejtett tényleges hatása eltérõ. Alapvetõen három modell különböztethetõ meg, s az adott modell vezérelvei szabják meg a „fõtanácsnak” a rendszeren belül ellátott feladatait, tényleges súlyát. Hagyományosnak az ún. „tisztán” külsõ igazgatási modell tekinthetõ, amelyben a bírósági igazgatás az igazságügyi tárca feladata, bár „bírói tanácsok” ma már ezen a rendszeren belül is rendelkeznek érdemi feladatokkal, mint a bírák választása és a fegyelmi ügyekben való döntés (pl. Németország). Az ún. vegyes modellben a bírói fõtanács és/vagy a bírói testületek, illetve az igazságügyi kormányzat között oszlik meg az igazgatás. Az ilyen minta alapján szervezõdõ igazgatás országonként alig összehasonlítható, rendkívül változatos megoldásokat követ. Némely országban a tanács feladatköre erõsen kötõdik az ítélkezés szakmai jellegû felügyeletéhez, elsõsorban a bírói tevékenység ellenõrzésének formájában (pl. Málta, Belgium), míg máshol elsõsorban a költségvetési és adminisztratív kérdésekkel, az igazságszolgáltatás „menedzselésével” foglalkozik (pl. az észak-európai államokban). Esetenként a jogköre irányelvek kidolgozására és az alsóbb bíróságok bíráinak elõléptetésére terjed ki (Szlovákia). A feladat jellege nem feltétlenül igényel a tanácson belül bírói többséget (Svédország), bár inkább ez a jellemzõ. A tanácsok összetétele sokszínû. Van, ahol a testület vegyes bírói-ügyészi grémium (Belgium); másutt szakszervezeti delegáltak is tagjai (Svédország), vagy a bíróságon nem bíróként dolgozó személyek vesznek részt a munkájában. A harmadik modellben az igazságügyi fõtanácsok a bírósági igazgatás teljes spektrumában irányító szerephez jutnak (Olaszország, Spanyolország, Portugália, Franciaország), de az egyes államok között van különbség a grémium súlyát illetõen. Ez tükrözõdik a tagok választásának módjában, a tanács hatáskörében, a személyügyi kérdések feletti befolyásukban; összefügg azzal, hogy a testületnek mennyiben fõ profilja az igazgatás, a bíró tagok amellett más teendõt is ellátnak-e. (Olaszországban, Spanyolországban a bíró tagok a betöltött tisztségük fennállása alatt nem ítélkeznek.) Az e kategóriába tartozó országok mindegyikében jelen vannak a „fõtanácsban” más hatalmi centrumok megjelenítõi, illetve az általuk delegált vagy választott nem bíró tagok. IV. Az indítványok nem megalapozottak Az Alkotmánybíróság döntése megalapozásához áttekintette korábbi határozatainak a hatalommegosztásra, a bírói függetlenségre, a pártok szerepére vonatkozó korábbi döntéseit. E határozatok – jelen ügyben is releváns lényege – az alábbiak szerint összegezhetõ:

Source: https://magyarkozlony.hu/hivatalos-lapok/a45730e7c8927de48fd7cfa84e43c0ce78cb3ffe/dokumentumok/4fcf94acd35615d48d31bc7edd6e645defe8457e/letoltes